《听侍其云叟琴》
宋代·李彭

君家建邺城东头，捲帘卧对长淮流。除书谤书不到耳，空洞腹淮无片愁。

白浪从高瓦棺阁，清夜无人响猿鹤。琴声时复一挑之，北斗横天月将落。

御风过我故山岑，一写太古之清音。当春风动为凄紧，波底时闻龙一吟。

坐观人琴成二妙，觉来形秽颜枯槁。伯牙袖手意有馀，请公临流一舒啸。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。